SL Uradni list Evropske unije L 301/28

IZVEDBENA UREDBA KOMISIJE (EU) 2015/2067

z dne 17. novembra 2015

o določitvi minimalnih zahtev in pogojev za vzajemno priznavanje za izdajanje spričeval fizičnim osebam glede nepremične opreme za hlajenje in klimatizacijo ter toplotnih črpalk in hladilnih enot tovornjakov hladilnikov in hladilnih priklopnikov, ki vsebujejo fluorirane toplogredne pline, in za izdajanje spričeval podjetjem glede nepremične opreme za hlajenje in klimatizacijo ter toplotnih črpalk, ki vsebujejo fluorirane toplogredne pline, v skladu z Uredbo (EU) št. 517/2014 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (1) in zlasti člena 10(12) Uredbe,

ob upoštevanju naslednjega:

(1) Uredba (EU) št. 517/2014 vključuje obveznosti v zvezi z izdajanjem spričeval podjetjem in fizičnim osebam. V nasprotju z Uredbo (ES) št. 842/2006 Evropskega parlamenta in Sveta (2) vključena oprema v zvezi z izdajanjem spričeval fizičnim osebam vključuje tudi hladilne enote tovornjakov hladilnikov in hladilnih priklopnikov. Uredba (EU) št. 517/2014 vključuje tudi zahteve glede vsebine programov za izdajanje spričeval z informacijami o ustreznih tehnologijah za nadomeščanje ali zmanjševanje uporabe fluoriranih toplogrednih plinov in varno ravnanje z navedenimi tehnologijami.

(2) Zaradi uporabe člena 10 Uredbe (EU) št. 517/2014 je treba posodobiti minimalne zahteve v zvezi z obsegom aktivnosti ter spretnostmi in znanji, ki jih je treba zajeti, pri čemer se določijo podrobnosti izdajanja spričeval in pogoji za vzajemno priznavanje.

(3) Da bi se upoštevale obstoječe kvalifikacijske sheme in sheme izdajanja spričeval, zlasti tiste, ki so bile sprejete na osnovi Uredbe (ES) št. 842/2006, ki je bila razveljavljena, ter zahteve iz Uredbe Komisije (ES) št. 303/2008 (3), bi bilo treba navedene zahteve v možnem obsegu vključiti v to uredbo.

(4) Uredbo (ES) št. 303/2008 bi bilo zato treba razveljaviti.

(5) Da bi države članice imele dovolj časa za prilagoditev svojih programov za izdajanje spričeval fizičnim osebam, da bi se zajele dejavnosti v zvezi s hladilnimi enotami tovornjakov hladilnikov in hladilnih priklopnikov, je primerno, da bi se zahteva o pridobitvi spričevala v skladu s to uredbo uporabljala od 1. julija 2017 za dejavnosti v zvezi s hladilnimi enotami tovornjakov hladilnikov in hladilnih priklopnikov.

(6) Ukrepi iz te uredbe so v skladu z mnenjem odbora, ustanovljenega na podlagi člena 24 Uredbe (EU) št. 517/2014 –

SPREJELA NASLEDNJO UREDBO:

Člen 1

Predmet urejanja

Ta uredba določa minimalne zahteve za izdajanje spričeval fizičnim osebam, ki opravljajo dejavnosti iz člena 2(1) glede hladilnih enot tovornjakov hladilnikov in hladilnih priklopnikov, nepremične opreme za hlajenje in klimatizacijo ter toplotnih črpalk, ki vsebujejo fluorirane toplogredne pline, in izdajanje spričeval podjetjem, ki opravljajo dejavnosti iz člena 2(2) glede nepremične opreme za hlajenje in klimatizacijo ter toplotnih črpalk, ki vsebujejo fluorirane toplogredne pline, in pogojev za vzajemno priznavanje spričeval, izdanih v skladu z navedenimi zahtevami.

Člen 2

Področje uporabe

1. Ta uredba se uporablja za fizične osebe, ki opravljajo naslednje dejavnosti:

(a) preverjanje uhajanj na opremi, ki vsebuje fluorirane toplogredne pline, katerih količine znašajo 5 ton ekvivalenta CO2 ali več, in ki niso vsebovani v penah, razen če je taka oprema hermetično zaprta, tako označena ter vsebuje fluorirane toplogredne pline, katerih količine znašajo manj kot 10 ton ekvivalenta CO2;

(b) zajemanje;

(c) namestitev;

(d) popravilo, vzdrževanje ali servisiranje;

(e) razgradnja.

2. Uporablja se tudi za podjetja, ki naslednje dejavnosti glede nepremične opreme za hlajenje in klimatizacijo ter toplotnih črpalk opravljajo za druge stranke:

(a) namestitev;

(b) popravilo, vzdrževanje ali servisiranje;

(c) razgradnja.

3. Ta uredba se ne uporablja za dejavnosti proizvodnje in popravil, ki se na lokaciji proizvajalca opravljajo za opremo iz člena 1.

Člen 3

Izdajanje spričeval fizičnim osebam

1. Fizične osebe, ki opravljajo dejavnosti iz člena 2(1), imajo spričevalo iz člena 4 za ustrezno kategorijo, kot so določene v odstavku 2 tega člena.

2. Spričevala, ki potrjujejo, da imetnik izpolnjuje zahteve za opravljanje ene ali več dejavnosti iz člena 2(1), se podelijo za naslednje kategorije fizičnih oseb:

(a) imetniki spričeval kategorije I lahko opravljajo vse dejavnosti iz člena 2(1);

(b) imetniki spričeval kategorije II lahko opravljajo dejavnosti iz točke (a) člena 2(1), če to ne vključuje vdora v hladilni krogotok, ki vsebuje fluorirane toplogredne pline. Imetniki spričeval kategorije II lahko opravljajo dejavnosti iz točk (b), (c), (d) in (e) člena 2(1) v zvezi z opremo iz člena 1, ki vsebuje manj kot 3 kilograme fluoriranih toplogrednih plinov, ali ki vsebuje manj kot 6 kilogramov fluoriranih toplogrednih plinov, če oprema zadeva hermetično zaprte sisteme, ki so tako označeni;

(c) imetniki spričeval kategorije III lahko opravljajo dejavnosti iz točke (b) člena 2(1) v zvezi z opremo iz člena 1, ki vsebuje manj kot 3 kilograme fluoriranih toplogrednih plinov, ali ki vsebuje manj kot 6 kilogramov fluoriranih toplogrednih plinov, če oprema zadeva hermetično zaprte sisteme, ki so tako označeni;

(d) imetniki spričeval kategorije IV lahko izvajajo dejavnost iz točke (a) člena 2(1), če ta ne vključuje vdora v hladilni krogotok, ki vsebuje fluorirane toplogredne pline.

3. Odstavek 1 se ne uporablja za fizične osebe, ki opravljajo:

(a) spajkanje, mehko spajkanje ali varjenje delov sistema ali dela opreme v okviru ene od dejavnosti iz člena 2(1) in imajo kvalifikacijo, kot jo zahteva nacionalna zakonodaja, za opravljanje teh dejavnosti, pod pogojem, da jih nadzira oseba s spričevalom, ki pokriva ustrezno dejavnost, ki je v celoti odgovorna za pravilno izvajanje dejavnosti;

(b) zajemanje fluoriranih toplogrednih plinov iz opreme, zajete v Direktivi 2012/19/EU Evropskega parlamenta in Sveta (4) z manj kot 3 kg in manj kot 5 ton ekvivalenta CO2 fluoriranih toplogrednih plinov v polnilu, v prostorih, ki so zajeti v dovoljenju v skladu s členom 9(1) in (2) navedene direktive, pod pogojem, da so fizične osebe zaposlene v podjetju, ki ima to dovoljenje, in so končale program usposabljanja glede minimalnih spretnosti in znanj, ki ustreza kategoriji III, kot je določeno v Prilogi k tej uredbi, kar potrjuje potrdilo o usposobljenosti, ki ga je izdal imetnik dovoljenja.

4. Za fizične osebe, ki opravljajo eno izmed dejavnosti iz člena 2(1), ne veljajo zahteve iz odstavka 1 tega člena, če izpolnjujejo naslednje pogoje:

(a) vpisane so v program usposabljanja za pridobitev spričevala, ki velja za zadevno dejavnost, in

(b) opravljajo dejavnost pod nadzorom osebe, ki ima spričevalo za zadevno dejavnost in je v celoti odgovorna za pravilno izvajanje dejavnosti.

Odstopanje iz prvega pododstavka se uporablja za obdobja opravljanja dejavnosti iz člena 2(1), vendar ne več kot 24 mesecev skupaj.

Člen 4

Spričevala za fizične osebe

1. Certifikacijski organ iz člena 7 izda spričevalo fizičnim osebam, ki so opravile teoretični in praktični preizkus znanja, ki ga je organiziralo ocenjevalno telo iz člena 8 in je zajemal minimalne spretnosti in znanja, določena v Prilogi I za zadevno kategorijo.

2. Spričevalo vsebuje vsaj naslednje:

(a) ime certifikacijskega organa, ime in priimek imetnika, številko spričevala ter morebitni datum poteka veljavnosti;

(b) kategorijo spričevala za fizične osebe, kot so določene v členu 3(2), in z njimi povezanimi dejavnostmi, ki jih ima imetnik spričevala pravico opravljati, z navedbo vrste zadevne opreme, kadar se uporablja;

(c) datum izdaje in podpis izdajatelja.

3. Kadar obstoječi sistem izdajanja spričeval na podlagi preizkusa znanja vključuje minimalne spretnosti in znanja, določene v Prilogi za določeno kategorijo, in izpolnjuje zahteve iz členov 7 in 8, z njim povezano potrdilo pa ne vsebuje elementov iz odstavka 2 tega člena, lahko certifikacijski organ iz člena 7 imetniku te kvalifikacije izda spričevalo za ustrezno kategorijo brez ponovitve preizkusa znanja.

4. Kadar obstoječi sistem izdajanja spričeval na podlagi preizkusa znanja fizičnim osebam, ki opravljajo eno ali več dejavnosti iz člena 2(1) glede hladilnih enot tovornjakov hladilnikov in hladilnih polpriklopnikov, izpolnjuje zahteve iz členov 7 in 8 ter delno pokriva minimalne spretnosti in znanja določene kategorije, kot so določene v Prilogi I, lahko certifikacijski organi izdajo spričevalo za ustrezno kategorijo pod pogojem, da kandidat opravi dodaten preizkus spretnosti in znanj, ki jih obstoječi sistem ocenjevalnega telesa iz člena 8 za izdajanje spričeval ne zajema.

Člen 5

Pridobivanje spričeval za podjetja

Podjetja iz člena 2(2) imajo spričevalo iz člena 6.

Člen 6

Spričevala za podjetja

1. Certifikacijski organ iz člena 7 izda spričevalo podjetju za eno ali več dejavnosti iz člena 2(2), pod pogojem, da izpolnjuje naslednji zahtevi:

(a) zaposluje fizične osebe, ki jim je bilo izdano spričevalo v skladu s členom 3 za dejavnosti, za katere je potrebna izdaja spričevala, v zadostnem številu, da pokrije predvideni obseg dejavnosti;

(b) dokazuje, da so fizičnim osebam, ki opravljajo dejavnosti, za katere je potrebna izdaja spričevala, na voljo potrebna orodja in postopki.

2. Spričevalo vsebuje vsaj naslednje:

(a) ime certifikacijskega organa, ime in priimek imetnika, številko spričevala in morebitni datum poteka veljavnosti;

(b) dejavnosti, ki jih ima imetnik spričevala pravico opravljati, pri čemer je navedena največja velikost polnila zadevne opreme, izražena v kilogramih;

(c) datum izdaje in podpis izdajatelja.

Člen 7

Certifikacijski organ

1. Certifikacijski organ se opredeli z nacionalnim zakonom ali pa ga imenuje pristojni organ države članice ali druge pravne ali fizične osebe, ki imajo to pravico, za organ, ki lahko izdaja spričevala fizičnim osebam ali podjetjem, ki opravljajo eno ali več dejavnosti iz člena 2.

Certifikacijski organ je pri izvajanju svojih dejavnosti neodvisen in nepristranski.

2. Certifikacijski organ določi in izvaja postopke za izdajo, začasni preklic in odvzem spričeval.

3. Certifikacijski organ vodi evidenco, ki omogoča preverjanje statusa osebe ali podjetja s spričevalom. Na podlagi evidence je razvidno, da je bil postopek izdaje spričevala pravilno izveden. Evidence se vodijo najmanj pet let.

Člen 8

Ocenjevalno telo

1. Ocenjevalno telo, ki ga imenuje pristojni organ države članice ali druge pravne ali fizične osebe, ki imajo to pravico, organizira preizkuse znanja za fizične osebe iz člena 2(1). Certifikacijski organ iz člena 7 je lahko prav tako primeren za ocenjevalno telo. Ocenjevalno telo je pri izvajanju svojih dejavnosti neodvisno in nepristransko.

2. Preizkusi znanja so načrtovani in oblikovani tako, da zagotavljajo preizkus minimalnih spretnosti in znanj, določenih v Prilogi I.

3. Ocenjevalno telo sprejme postopke poročanja in vodi evidenco ter tako omogoči dokumentiranje posameznih in skupnih rezultatov ocenjevanja.

4. Ocenjevalno telo zagotovi, da imajo izpraševalci, določeni za testiranje, potrebno znanje o ustreznih izpraševalnih metodah in dokumentih ter da so ustrezno usposobljeni na področju, s katerega bo preizkus znanja potekal. Poleg tega poskrbi, da so za praktične teste na voljo potrebna oprema, orodja in materiali.

Člen 9

Uradno obvestilo

1. Države članice do 1. januarja 2017 uradno obvestijo Komisijo o imenih in kontaktnih podatkih certifikacijskih organov za fizične osebe in podjetja, ki jih zajema člen 7, ter o naslovih spričeval za fizične osebe, ki izpolnjujejo zahteve iz člena 4, in za podjetja, ki izpolnjujejo zahteve iz člena 6, in sicer z uporabo obrazca, določenega z Izvedbeno uredbo Komisije (EU) 2015/2065 (5).

2. Države članice dopolnijo uradno obvestilo, predloženo v skladu z odstavkom 1, s pomembnimi novimi informacijami in ga nemudoma predložijo Komisiji.

Člen 10

Pogoji za vzajemno priznavanje

1. Vzajemno priznavanje spričeval, izdanih v drugih državah članicah, velja le za spričevala, izdana v skladu s členom 4 za fizične osebe in členom 6 za podjetja.

2. Države članice lahko zahtevajo, da imetniki spričeval, izdanih v drugi državi članici, predložijo prevod spričevala v drugem uradnem jeziku Unije.

Člen 11

Razveljavitev

Uredba (ES) št. 303/2008 se razveljavi.

Sklici na razveljavljeno Uredbo (ES) št. 303/2008, se upoštevajo kot sklici na to uredbo in se berejo v skladu s korelacijsko tabelo v Prilogi II.

Člen 12

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Vendar se člen 3(1) uporablja od 1. julija 2017 za fizične osebe, ki opravljajo eno ali več dejavnosti iz člena 2(1) glede hladilnih enot tovornjakov hladilnikov in hladilnih priklopnikov.

Ta uredba je v celoti zavezujoča in se neposredno uporablja v vseh državah članicah. V Bruslju, 17. novembra 2015 Za Komisijo Predsednik Jean-Claude JUNCKER

(1) UL L 150, 20.5.2014, str. 195.

(2) Uredba (ES) št. 842/2006 Evropskega parlamenta in Sveta z dne 17. maja 2006 o določenih fluoriranih toplogrednih plinih (UL L 161, 14.6.2006, str. 1).

(3) Uredba Komisije (ES) št. 303/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval podjetjem in osebju glede nepremične opreme za hlajenje in klimatizacijo ter toplotnih črpalk, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta (UL L 92, 3.4.2008, str. 3).

(4) Direktiva 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO), (UL L 197, 24.7.2012, str. 38).

(5) Izvedbena uredba Komisije (EU) 2015/2065 z dne 17. novembra 2015 o določitvi obrazca uradnega obvestila o programih držav članic za usposabljanje in izdajanje spričeval v skladu z Uredbo (EU) št. 517/2014 Evropskega parlamenta in Sveta (Glej stran 14 tega Uradnega lista).

PRILOGA I Minimalne zahteve glede spretnosti in znanj, ki jih preverjajo ocenjevalna telesa 1. Preizkus znanja za vsako od kategorij iz člena 3(2) vključuje naslednje: (a) teoretični test z enim ali več vprašanji za preskušanje spretnosti ali znanj, kadar je v stolpcih Kategorije oznaka T; (b) praktični test, v katerem kandidat opravi ustrezno nalogo z ustreznim materialom, orodjem in opremo, kadar je v stolpcih Kategorije oznaka P. 2. Preizkus znanja zajema vsako od skupin spretnosti in znanj 1, 2, 3, 4, 5, 10 in 11. 3. Preizkus znanja zajema vsaj eno od skupin spretnosti in znanj 6, 7, 8 in 9. Kandidat pred preizkusom znanja ne ve, kateri od teh štirih sestavnih delov se bo preverjal. 4. Če eno polje v stolpcu Kategorije zajema več polj (tj. več spretnosti in znanj) iz stolpca Spretnosti in znanja, med preizkusom znanja ni treba nujno preskusiti vseh spretnosti in znanj. KATEGORIJE SPRETNOSTI IN ZNANJA I II III IV 1 Osnove termodinamike 1.01 Poznati osnovne enote po standardu ISO za temperaturo, tlak, maso, gostoto, energijo T T — T 1.02 Razumeti osnovne teorije o sistemih za hlajenje: osnove termodinamike (ključni izrazi, parametri in procesi, kot so pregretje, praznilni tlak (High Side), toplota ob kompresiji, entalpija, hladilni učinek, sesalni tlak (Low Side), podhladitev), lastnosti in termodinamične preobrazbe hladilnih sredstev, vključno s prepoznavanjem zeotropnih zmesi v tekočem stanju T T — — 1.03 Uporabiti ustrezne tabele in diagrame ter jih razlagati v kontekstu posrednega preverjanja uhajanj (vključno s preverjanjem dobrega delovanja sistema): logaritemski p/h diagram, tabele nasičenosti hladilnega sredstva, diagram enojnega hladilnega cikla s kompresijo pare T T — — 1.04 Opisati funkcije glavnih sestavnih delov v sistemu (kompresor, uparjalnik, kondenzator, termostatski ekspanzijski ventili) in termodinamične preobrazbe hladilnega sredstva T T — — 1.05 Poznati osnovno delovanje naslednjih sestavnih delov, ki se uporabljajo v sistemu za hlajenje, ter njihovo vlogo in pomen za preprečevanje in prepoznavanje uhajanja hladilnega sredstva: (a) ventili (kroglasti ventili, membrane, sedežni ventili, varnostni ventili), (b) regulatorji temperature in tlaka, (c) kontrolna okenca in indikatorji vlage, (d) kontrole za odleditev, (e) sistemska varovala, (f) merilne naprave, kot je večnamenski termometer, (g) sistemi za kontrolo olja, (h) zbiralniki, (i) separatorji tekočin in olja — — — 1.06 Imeti znanje o posebnem vedenju, fizikalnih parametrih, rešitvah, sistemih in odstopanjih alternativnih hladilnih sredstev v hladilnem krogu in sestavnih delov za njihovo uporabo T T T T 2 Vpliv hladilnih sredstev na okolje in ustrezni okoljski predpisi 2.01 Imeti osnovno znanje o EU in mednarodni politiki glede podnebnih sprememb, vključno z okvirno konvencijo Združenih narodov o spremembi podnebja T T T T 2.02 Imeti osnovno znanje o konceptu potenciala globalnega segrevanja (GWP), uporabi fluoriranih toplogrednih plinov in drugih snovi kot hladilnih sredstev, vplivu emisij fluoriranih toplogrednih plinov na podnebje (red velikosti njihovega GWP) ter ustreznih določbah Uredbe (EU) št. 517/2014 in ustreznih izvedbenih aktov T T T T 3 Preverjanja pred začetkom uporabe, po daljšem obdobju neuporabe, po vzdrževalnem ali servisnem posegu ali med delovanjem 3.01 Opraviti preskus tlaka, da se preveri trdnost sistema P P — — 3.02 Opraviti preskus tlaka, da se preveri tesnjenje sistema 3.03 Uporabljati vakuumsko črpalko 3.04 Izprazniti sistem, da se odstrani zrak in vlago v skladu z običajno prakso 3.05 Vpisati podatke v evidenco opreme in izpolniti poročilo o enem ali več preskusov in preverjanj, izvedenih med preizkusom znanja T T — — 4 Preverjanje uhajanja 4.01 Poznati potencialna mesta uhajanja na opremi za hlajenje in klimatizacijo ter toplotnih črpalkah T T — T 4.02 Pregledati evidence opreme, preden se preveri uhajanje, in prepoznati pomembne informacije o morebitnih ponavljajočih se problemih ali problemskih področjih, ki jim je treba posvetiti posebno pozornost T T — T 4.03 Opraviti vizualni in ročni pregled celotnega sistema v skladu z Uredbo Komisije (ES) št. 1516/2007 (1) P P — P 4.04 Opraviti preverjanje uhajanja na sistemu z uporabo posredne metode v skladu z Uredbo Komisije (ES) št. 1516/2007 in navodili za uporabo sistema P P — P 4.05 Uporabljati prenosne merilne naprave, kot so manometrski kompleti, termometri in multimetri, za merjenje napetosti/toka/upornosti v okviru posrednih metod za preverjanje uhajanja, in razložiti izmerjene parametre P P — P 4.06 Opraviti preverjanje uhajanja na sistemu z uporabo ene od neposrednih metod iz Uredbe Komisije (ES) št. 1516/2007 P — — — 4.07 Opraviti preverjanje uhajanja na sistemu z uporabo ene od neposrednih metod, ki ne vključujejo vdora v hladilni krogotok in so navedene v Uredbi Komisije (ES) št. 1516/2007 — P — P 4.08 Uporabljati ustrezno elektronsko napravo za zaznavanje uhajanja P P — P 4.09 Vpisati podatke v evidenco opreme T T — T 5 Okolju prijazno ravnanje s sistemom in hladilnim sredstvom med namestitvijo, vzdrževanjem, servisiranjem ali zajemom 5.01 Priključiti in izključiti merilne naprave in vòde z minimalnimi emisijami P P — — 5.02 Izprazniti in napolniti valj s hladilnim sredstvom tako v tekočem kot v parnem stanju P P P — 5.03 Uporabljati komplet za zajem za zajem hladilnega sredstva ter komplet priključiti in izključiti z minimalnimi emisijami P P P — 5.04 Odstraniti olje, onesnaženo s F-plini, iz sistema P P P — 5.05 Prepoznati obliko (tekočina, para) in stanje (podhlajeno, nasičeno ali pregreto) hladilnega sredstva pred polnjenjem, da se zagotovi pravilna metoda in količina polnjenja. Napolniti sistem s hladilnim sredstvom (tako v tekoči kot v parni fazi) brez izgube hladilnega sredstva P P — — 5.06 Izbrati pravilno vrsto tehtnice in jo uporabiti za tehtanje hladilnega sredstva P P P — 5.07 Izpolniti evidenco opreme z vsemi ustreznimi podatki glede zajetega oziroma dodanega hladilnega sredstva T T — — 5.08 Poznati zahteve in postopke za ravnanje s kontaminiranim hladilnim sredstvom in olji ter ponovno uporabo, predelavo, skladiščenje in prevoz le-teh T T T — 6 Sestavni del: namestitev, začetek uporabe in vzdrževanje izmeničnih, vijačnih in spiralnih kompresorjev, eno- in dvostopenjskih 6.01 Razložiti osnovno delovanje kompresorja (vključno z nadzorom zmogljivosti in mazalnim sistemom) in z njim povezane nevarnosti uhajanja ali izpusta hladilnega sredstva. T T — — 6.02 Pravilno namestiti kompresor, vključno s kontrolno in varnostno opremo, tako da po začetku delovanja sistema ne pride do uhajanja ali večjega izpusta P P — — 6.03 Nastaviti varnostna in kontrolna stikala P — — — 6.04 Nastaviti sesalne in praznilne ventile 6.05 Preveriti sistem za vračanje olja 6.06 Zagnati in zaustaviti kompresor ter preveriti dobre delovne pogoje kompresorja, med drugim tudi z merjenjem med delovanjem kompresorja P P — — 6.07 Napisati poročilo o stanju kompresorja, v katerem se opredeli vse težave pri delovanju kompresorja, ki bi lahko povzročile poškodbo sistema in ob morebitnem neukrepanju sčasoma privedle do uhajanja ali izpusta hladilnega sredstva T T — — 7 Sestavni del: namestitev, začetek uporabe in vzdrževanje kondenzatorjev z zračnim in vodnim hlajenjem 7.01 Razložiti osnovno delovanje kondenzatorja in z njim povezane nevarnosti uhajanja T T — — 7.02 Nastaviti regulator praznilnega tlaka na kondenzatorju P — — — 7.03 Pravilno namestiti kondenzator/zunanjo enoto, vključno s kontrolno in varnostno opremo, tako da po začetku delovanja sistema ne pride do uhajanja ali večjega izpusta P P — — 7.04 Nastaviti varnostna in kontrolna stikala P — — — 7.05 Preveriti tlačne in tekočinske vòde 7.06 Odstraniti pline, ki ne kondenzirajo, iz kondenzatorja s pomočjo hladilne naprave za čiščenje P — — — 7.07 Zagnati in zaustaviti kondenzator ter preveriti dobre delovne pogoje kondenzatorja, med drugim tudi z merjenjem med delovanjem kondenzatorja P P — — 7.08 Pregledati površino kondenzatorja P P — — 7.09 Napisati poročilo o stanju kondenzatorja, v katerem se opredeli vse težave pri delovanju kondenzatorja, ki bi lahko povzročile poškodbo sistema in ob morebitnem neukrepanju sčasoma privedle do uhajanja ali izpusta hladilnega sredstva T T — — 8 Sestavni del: namestitev, začetek uporabe in vzdrževanje uparjalnikov z zračnim in vodnim hlajenjem 8.01 Razložiti osnovno delovanje uparjalnika (vključno s sistemom za odleditev) in z njim povezane nevarnosti uhajanja T T — — 8.02 Nastaviti regulator izparilnega tlaka na uparjalniku P — — — 8.03 Namestiti uparjalnik, vključno s kontrolno in varnostno opremo, tako da po začetku delovanja sistema ne pride do uhajanja ali večjega izpusta P P — — 8.04 Nastaviti varnostna in kontrolna stikala P — — — 8.05 Preveriti, če so tekočinski in sesalni cevovodi v pravilnem položaju 8.06 Pregledati cevovod za odleditev vročih plinov 8.07 Nastaviti ventil za uravnavanje izparilnega tlaka 8.08 Zagnati in zaustaviti uparjalnik ter preveriti dobre delovne pogoje uparjalnika, med drugim tudi z merjenjem med delovanjem P P — — 8.09 Pregledati površino uparjalnika P P — — 8.10 Napisati poročilo o stanju uparjalnika, v katerem se opredeli vse težave pri delovanju uparjalnika, ki bi lahko povzročile poškodbo sistema in ob morebitnem neukrepanju sčasoma privedle do uhajanja ali izpusta hladilnega sredstva T T — — 9 Sestavni del: namestitev, začetek uporabe in servisiranje termostatskih ekspanzijskih ventilov (TEV) in drugih sestavnih delov 9.01 Razložiti osnovno delovanje različnih vrst regulatorjev ekspanzije (termostatski ekspanzijski ventili, kapilarne cevke) in z njimi povezane nevarnosti uhajanja T T — — 9.02 Namestiti ventile v pravilni položaj P — — — 9.03 Nastaviti mehanske/elektronske TEV P — — — 9.04 Nastaviti mehanske in elektronske termostate 9.05 Nastaviti ventil za uravnavanje tlaka 9.06 Nastaviti mehanske in elektronske omejevalnike tlaka 9.07 Preveriti delovanje lovilnika olja P — — — 9.08 Preveriti stanje filtrskega sušilnika 9.09 Napisati poročilo o stanju teh sestavnih delov, v katerem se opredeli vse težave pri delovanju, ki bi lahko povzročile poškodbo sistema in ob morebitnem neukrepanju sčasoma privedle do uhajanja ali izpusta hladilnega sredstva T — — — 10 Cevovodni sistemi: vzpostavitev neprepustnega cevnega sistema v napravi za hlajenje 10.01 Variti, spajkati in/ali mehko spajkati neprepustne zgibe na kovinske cevi, cevi in sestavne dele, ki jih je mogoče uporabljati v sistemih za hlajenje in klimatizacijo ali toplotnih črpalkah P P — — 10.02 Izdelati/pregledati nosilce cevi in sestavnih delov P P — — 11 Informiranje o ustreznih tehnologijah za nadomeščanje ali zmanjševanje uporabe fluoriranih toplogrednih plinov in varno ravnanje z njimi. 11.01 Poznati ustrezne alternativne tehnologije za nadomeščanje ali zmanjševanje uporabe fluoriranih toplogrednih plinov in varno ravnanje z njimi. T T T T 11.02 Poznati zadevne zasnove sistemov za zmanjšanje količine polnila fluoriranih toplogrednih plinov in povečanje energijske učinkovitosti T T — — 11.03 Poznati zadevne varnostne predpise in standarde za uporabo, skladiščenje in prevoz vnetljivih ali strupenih hladilnih sredstev, ki zahtevajo višji obratovalni tlak T T — — 11.04 Razumeti zadevne prednosti in slabosti alternativnih hladilnih sredstev v skladu s predvideno uporabo in podnebnimi pogoji različnih regij, zlasti v zvezi z energijsko učinkovitostjo T T — — (1) Uredba Komisije (ES) št. 1516/2007 z dne 19. decembra 2007 o določitvi standardnih zahtev za preverjanje uhajanj pri nepremični opremi za hlajenje in klimatizacijo ter toplotnih črpalkah, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta (UL L 335, 20.12.2007, str. 10).